Diari Oficial de la Generalitat Valenciana


Sumari del DOGV 6139, del 06-11-2009 (2009/12769)

Rectificació d'errades de la llista definitiva d'aspirants admesos i exclosos en la convocatòria per a seleccionar i cobrir quatre places d'agent de la policia local de l'Ajuntament de Benicàssim.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6139

Data del DOGV
:   06-11-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/12779


Data del document
:   28-10-2009

Organisme emissor
:   Ajuntament de Benicàssim

Tipus de document
:   Anunci

Anàlisi jurídica

 Descriptors 

:   * Benicàssim

Rectificació d'errades de la llista definitiva d'aspirants admesos i exclosos en la convocatòria per a seleccionar i cobrir quatre places d'agent de la policia local de l'Ajuntament de Benicàssim. [2009/12352]  
L'alcalde president de l'Ajuntament de Benicàssim, mitjançant el Decret de l'Alcaldia núm. 2971, de data 28 d'octubre de 2009, ha adoptat, en relació amb la llista definitiva d'aspirants admesos i exclosos en la convocatòria per a seleccionar i cobrir quatre places d'agent de la policia local de l'Ajuntament de Benicàssim, funcionaris de carrera, la resolució següent :   
«Vist que pel Decret d'Alcaldia núm. 2803, de data 20 d'octubre de 2009, es va aprovar la llista definitiva d'aspirants admesos i exclosos i la data de realització dels primers exercicis en la convocatòria per a la provisió en propietat de quatre places d'agent de la policia local d'aquest Ajuntament.  
Atés que les bases específiques reguladores de la convocatòria de l'esmentat procés selectiu, aprovades per la Junta de Govern Local el 17 d'abril de 2009 i publicades en el Butlletí Oficial de la Província de Castelló del 5 de maig de 2009 estableixen en la base 7, apartat 1.2, en relació amb la prova psicotècnica, que la superació de les dites proves en els municipis valencians expressament homologades per l'IVASP, tindrà una validesa d'un any des de la realització i eximirà durant aquest període l'aspirant de tornar a realitzar-les.  
Atés que l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú estableix que les administracions públiques podran, en qualsevol moment, rectificar d'ofici o a instància de les persones interessades els errors materials, de fet o aritmètics existents en els seus actes.  
Per tot això, resolc:  
Primer. Rectificar el paràgraf segon de l'apartat tercer del Decret de l'Alcaldia núm. 2803, de data 20 d'octubre de 2009, que queda com segueix: "El certificat de proves psicotècniques superades en procediments per a la selecció de funcionaris de carrera en altres municipis valencians haurà de presentar-se en original o còpia compulsada i estar expressament homologat per l'IVASP. Els certificats tindran un any de validesa, computat des de la realització fins a la data de celebració de l'exercici en el present procés selectiu. En dies posteriors no s'acceptaran certificats de proves psicotècniques superades."   
Segon. Publicar aquesta resolució en el tauler d'anuncis de l'Ajuntament, en el Butlletí Oficial de la Província de Castelló i en el Diari Oficial de la Comunitat Valenciana.  
Tercer. Contra aquesta resolució, que posa fi a la via administrativa, es pot interposar:  
a) Recurs de reposició amb caràcter potestatiu. Termini: un mes, a comptar de l'endemà que es reba aquesta notificació. Si en el mes de venciment no hi ha dia equivalent s'entendrà que el termini expira l'últim dia del mes. Òrgan davant el qual s'interposa: davant de l'alcalde (art. 13.2.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú).  
b) Recurs contenciós administratiu directament: Termini: dos mesos, comptats des de l'endemà de la recepció d'aquesta notificació. Òrgan: davant del Jutjat Contenciós Administratiu de Castelló, excepte el que disposa l'article 14.1 de la Llei 29/1998, de 13 de juliol, de la Jurisdicció Contenciosa Administrativa.  
Tanmateix, es podrà interposar qualsevol altre recurs que es considere oportú.»  
Cosa que es fa pública per a general coneixement.  
Benicàssim, 28 d'octubre de 2009.- L'alcalde: Francesc Colomer i Sánchez.